
ΤΑΥΤΟΤΗΤΑ ΔΡΑΣΗΣΤΤΜΙ ΣΥΜΒΟΥΛΟΙ ΕΠΙΧΕΙΡΗΣΕΩΝ ΜΕΠΕ




	ΓΕΝΙΚΑ

	ΕΠΙΧΕΙΡΗΣΙΑΚΟ ΠΡΟΓΡΑΜΜΑ
	Πρόγραμμα «Αττικής » 2021-2027

	ΤΙΤΛΟΣ ΔΡΑΣΗΣ
	«Συμπράξεις Έρευνας και Καινοτομίας στην Αττική»

	Προτεραιότητα 01
	«Ενίσχυση της ανταγωνιστικότητας και της εξωστρέφειας της περιφερειακής οικονομίας μέσω της προώθησης του καινοτόμου και έξυπνου οικονομικού και ψηφιακού μετασχηματισμού»

	Ειδικός Στόχος RSO1.1
	Ανάπτυξη και ενίσχυση των ικανοτήτων έρευνας και καινοτομίας και αξιοποίηση των προηγμένων
τεχνολογιών (ΕΤΠΑ)

	Περίοδος Υποβολής 
	06/10/2026 (13:00) – 28/01/2027 (15:00)

	ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ
	Ο προϋπολογισμός της Δράσης ανέρχεται στο συνολικό ποσό των 17.000.000€ 

	ΣΤΟΧΟΙ
	Βασικός στόχος της Δράσης «Συμπράξεις Έρευνας και Καινοτομίας στην Αττική» είναι η ενίσχυση συνεργατικών ερευνητικών έργων από το ερευνητικό και παραγωγικό οικοσύστημα της Περιφέρειας Αττικής με σκοπό την προώθηση της καινοτομίας, τη βελτίωση της ανταγωνιστικότητας και της εξωστρέφειας των επιχειρήσεων και την ενίσχυση της διασύνδεσης έρευνας/καινοτομίας και παραγωγής προς όφελος της κοινωνίας και της οικονομίας.

	ΕΠΙΛΕΞΙΜΟΙ ΤΟΜΕΙΣ ΔΡΑΣΤΗΡΙΟΤΗΤΑΣ
	
Η Δράση επικεντρώνεται σε στρατηγικές περιοχές παρέμβασης (προτεραιότητες) της Περιφερειακής Στρατηγικής Έξυπνης Εξειδίκευσης (RIS3) της Περιφέρειας Αττικής που συνδέει την έρευνα και την καινοτομία με την επιχειρηματικότητα όπου η Περιφέρεια Αττικής παρουσιάζει πλεονεκτήματα και στις οποίες θα μπορούσε να στηριχθεί η μετάβαση σε ένα νέο αναπτυξιακό πρότυπο και συγκεκριμένα σε περιοχές παρέμβασης των θεματικών τομέων:

· Υλικά - Κατασκευές και Βιομηχανία
· Αγροδιατροφική Αλυσίδα
· Περιβάλλον - Κυκλική Οικονομία
· Βιοεπιστήμες - Υγεία και Φάρμακα
· Μεταφορές – Εφοδιαστική Αλυσίδα 
· Ψηφιακές Τεχνολογίες








	ΟΡΟΙ ΣΥΜΜΕΤΟΧΗΣ

	ΕΠΙΛΕΞΙΜΟΙ ΦΟΡΕΙΣ
	
Η Δράση αποσκοπεί στην ικανοποίηση των αναγκών των επιχειρήσεων και των υπόλοιπων φορέων που δραστηριοποιούνται στο οικοσύστημα της έρευνας και καινοτομίας της Περιφέρεια Αττικής.

Oι δυνητικοί Δικαιούχοι μπορούν να σχεδιάσουν το ερευνητικό τους έργο αξιοποιώντας ένα ευρύ φάσμα ενισχυόμενων δαπανών από τις κλασικές δραστηριότητες έρευνας και ανάπτυξης: βιομηχανική έρευνα και πειραματική ανάπτυξη. 
Η βασική έρευνα δεν αποτελεί επιλέξιμη δραστηριότητα έρευνας και ανάπτυξης στην παρούσα Δράση.

Δικαίωμα συμμετοχής στην Δράση έχουν επιχειρήσεις και ερευνητικοί οργανισμοί:

α. Επιχείρηση: κάθε οντότητα, ανεξάρτητα από τη νομική της μορφή, που ασκεί οικονομική δραστηριότητα.

Η Δράση απευθύνεται σε υφιστάμενες επιχειρήσεις που έχουν κατ’ ελάχιστον μία (1) κλεισμένη πλήρη (ετήσια) διαχειριστική χρήση, οι οποίες προτίθενται να υλοποιήσουν έργο έρευνας και ανάπτυξης, το αντικείμενο του οποίου εμπίπτει στους τομείς προτεραιότητας της Περιφερειακής Στρατηγικής Έξυπνης Εξειδίκευσης, όπως αυτοί εξειδικεύτηκαν για την Περιφέρεια Αττικής και καταγράφονται στη στήλη «Προτεραιότητα ΕΣΕΕ, ή Προτεραιότητα Αττικής (ένδειξη -ΑΤΤ)» του Πίνακα του Παραρτήματος V. Σημειώνεται ότι ως κλεισμένη διαχειριστική χρήση για τις ανάγκες της παρούσας πρόσκλησης νοείται η λήξασα και φορολογικά οριστικοποιημένη λογιστική περίοδος της επιχείρησης, για την οποία έχουν καταρτιστεί και υποβληθεί τα προβλεπόμενα από τον ν. 4308/2014 και τον ν. 4172/2013 οικονομικά και φορολογικά στοιχεία.

Ελέγχεται το μέγεθος της επιχείρησης, σύμφωνα με τον ορισμό του Παραρτήματος I του Κανονισμού (ΕΕ) αριθ. 651/2014, προκειμένου να προσδιοριστεί η ένταση της ενίσχυσης (ΠΑΡΑΡΤΗΜΑ II της παρούσας).

β. Ερευνητικός Οργανισμός/Οργανισμός Έρευνας και Διάδοσης γνώσεων: οντότητα (όπως πανεπιστήμια ή ερευνητικά κέντρα-ινστιτούτα, οργανισμοί μεταφοράς τεχνολογίας, ενδιάμεσοι καινοτομίας, ερευνητικοί συνεργαζόμενοι φορείς με φυσική και/ή εικονική παρουσία) ανεξάρτητα από το νομικό καθεστώς του (δημοσίου ή ιδιωτικού δικαίου) ή τον τρόπο χρηματοδότησής του, πρωταρχικός σκοπός της οποίας είναι η ανεξάρτητη διεξαγωγή βασικής έρευνας, βιομηχανικής έρευνας ή πειραματικής ανάπτυξης, ή η ευρεία διάδοση των αποτελεσμάτων των εν λόγω δραστηριοτήτων με τη διδασκαλία, τη δημοσίευση ή τη μεταφορά γνώσης. Στην περίπτωση που η οντότητα αυτή ασκεί επίσης οικονομικές δραστηριότητες, η χρηματοδότηση, οι δαπάνες και τα έσοδα από αυτές τις οικονομικές δραστηριότητες πρέπει να δηλώνονται χωριστά. 


	ΔΙΚΑΙΟΥΧΟΙ ΑΝΑ ΑΙΤΗΣΗ ΧΡΗΜΑΤΟΔΟΤΗΣΗΣ
	Οι Αιτήσεις Χρηματοδότησης που θα ενισχυθούν στο πλαίσιο της Δράσης υποβάλλονται από συμπράξεις υφιστάμενων επιχειρήσεων, που έχουν κατ’ ελάχιστον μία (1) κλεισμένη πλήρη (ετήσια) διαχειριστική χρήση, με ερευνητικούς οργανισμούς, στις οποίες συμμετέχει τουλάχιστον μία επιχείρηση και ένας οργανισμός έρευνας.
Επιπλέον στη σύμπραξη δύναται να συμμετέχει μία ή περισσότερες οντότητες που ανήκει στους Λοιπούς φορείς, οι οποίοι αντιμετωπίζονται ως ερευνητικοί οργανισμοί ή ως επιχειρήσεις σύμφωνα με τους ορισμούς της παρούσας πρόσκλησης.

Κάθε αυτοτελής επιχείρηση ή φορέας που αντιμετωπίζεται ως επιχείρηση (σε επίπεδο ΑΦΜ) μπορεί να συμμετέχει ως δυνητικός δικαιούχος σε έως δύο (2) Αιτήσεις Χρηματοδότησης αθροιστικά, καθ’ όλη τη διάρκεια της Δράσης. Ελέγχεται κατά την υποβολή της Αίτησης Χρηματοδότησης.

Δεν τίθεται περιορισμός στον αριθμό των προτάσεων στις οποίες συμμετέχει ένας ερευνητικός οργανισμός ή φορέας που αντιμετωπίζεται ως ερευνητικός οργανισμός. Ωστόσο, κάθε μέλος ΔΕΠ, Ερευνητής ή ΕΛΕ μπορεί να συμμετέχει σε έως δύο (2) Αιτήσεις Χρηματοδότησης, καθ’ όλη τη διάρκεια της Δράσης.

Οι επιχειρήσεις συμμετέχουν υποχρεωτικά σε ποσοστό τουλάχιστον 40% στον προϋπολογισμό του έργου.

Κατά την υποβολή της Αίτησης Χρηματοδότησης ο συνολικός αιτούμενος προϋπολογισμός των επιχειρήσεων - δυνητικών δικαιούχων σε μία αίτηση χρηματοδότησης πρέπει να είναι μεγαλύτερος ή ίσος με 40% του συνολικού αιτούμενου προϋπολογισμού της αίτησης χρηματοδότησης.
Σημειώνεται ότι η απαίτηση αυτή πρέπει να διατηρείται και κατά την υλοποίηση του έργου και μέχρι την ολοκλήρωση του.


	ΕΠΙΛΕΞΙΜΕΣ ΔΑΠΑΝΕΣ
	Οι επιλέξιμες δαπάνες στη Δράση είναι οι δαπάνες του άρθρου 25 παράγραφος 3 του Καν. (ΕΕ) 651/2014 για έργα έρευνας και ανάπτυξης, αφορούν συγκεκριμένη κατηγορία έρευνας και ανάπτυξης και είναι οι εξής:
➢ Δαπάνες Προσωπικού 
(Ερευνητές και τεχνικοί στον βαθμό που απασχολούνται άμεσα στο έργο)

➢ Ενιαίος Συντελεστής Υπολογισμού Επιλέξιμων Δαπανών Έργου
[Ενιαίος Συντελεστής Υπολογισμού Επιλέξιμων Δαπανών Έργου (40%)]

Οι επιλέξιμες δαπάνες που καλύπτονται από τη χρήση του ενιαίου συντελεστή 40% είναι οι ακόλουθες:
· δαπάνες απόσβεσης οργάνων και εξοπλισμού
· δαπάνες απόσβεσης για κτίρια και γήπεδα
· δαπάνες για έρευνα επί συμβάσεις, γνώσεις και διπλώματα ευρεσιτεχνίας
· πρόσθετα γενικά έξοδα και λοιπές λειτουργικές δαπάνες που είναι άμεσο αποτέλεσμα του έργου (έμμεσες δαπάνες)
Οι δαπάνες που υπολογίζονται βάσει του ενιαίου συντελεστή 40% είναι επιλέξιμες χωρίς προσκόμιση των αντίστοιχων παραστατικών.

Οι δαπάνες διεξαγωγής της μελέτης σκοπιμότητας που προβλέπονται στο άρθρο 25 παράγραφος 4 του Καν. (ΕΕ) 651/2014 δεν είναι επιλέξιμες.

Οι δαπάνες για την απόκτηση, την επικύρωση και την προστασία των διπλωμάτων ευρεσιτεχνίας που προκύπτουν ως αποτέλεσμα του ερευνητικού έργου δεν είναι επιλέξιμες.

Ως ημερομηνία έναρξης επιλεξιμότητας δαπανών ορίζεται η ημερομηνία υποβολής της αίτησης χρηματοδότησης.


	ΠΡΟΫΠΟΛΟΓΙΣΜΟΣ ΕΡΓΟΥ
	
Ο μέγιστος συνολικός προϋπολογισμός των υποβαλλομένων προτάσεων έργων πρέπει να μην υπερβαίνει το όριο των 400.000 €.


	ΠΟΣΟΣΤΑ ΕΠΙΧΟΡΗΓΗΣΗΣ
	
Η ένταση ενίσχυσης του έργου έρευνας και ανάπτυξης ενός δικαιούχου καθορίζεται από:
· τον χαρακτηρισμό της κατηγορίας έρευνας και ανάπτυξης (βιομηχανική έρευνα, πειραματική ανάπτυξη,) κάθε ενότητας εργασίας του έργου και
· το μέγεθος της επιχείρησης (πολύ μικρή/Μικρή, Μεσαία, Μεγάλη).

* i) το έργο προβλέπει πραγματική συνεργασία μεταξύ μιας επιχείρησης και ενός ή περισσοτέρων οργανισμών έρευνας και διάδοσης γνώσεων, οι οποίοι φέρουν τουλάχιστον το 10% των επιλέξιμων δαπανών και έχουν δικαίωμα να δημοσιεύσουν τα αποτελέσματα των ερευνών τους
ii) τα αποτελέσματα του έργου διαδίδονται ευρέως μέσω συνεδρίων, δημοσιεύσεων, αποθετηρίων ελεύθερης πρόσβασης ή μέσω δωρεάν λογισμικού ή λογισμικού ανοικτής πηγής.

	ΔΙΑΡΚΕΙΑ ΕΡΓΩΝ
	
Η χρονική διάρκεια υλοποίησης των υποβαλλομένων προτάσεων έργων δεν πρέπει να υπερβαίνει τους τριάντα έξι (36) μήνες από την ημερομηνία ηλεκτρονικής κοινοποίησης της οριστικής έγκρισης της αίτησης χρηματοδότησης (αποτέλεσμα αξιολόγησης ή αποτέλεσμα αξιολόγησης ένστασης), με δυνατότητα παράτασης κατά χρονικό διάστημα ίσο με το ένα τρίτο της αρχικής διάρκειας. 







Λεωφ. Κηφισίας 44, Κτήριο Γ, 5ος όροφος,  Μαρούσι, 15124,   τηλ: +30-210-3229.635  www.ttmi.gr  , projects@ttmi.gr       

